《白鹭亭送运判张全翁》
宋代·黄履

一寸逍遥气自春，等闲语默见天真。艰难世事尝来遍，平淡交天久更亲。

会面只惊蓬鬓改，离亭还折柳条新。世间冷暖随通塞，三纪如常有几人。

作者简介：（?—1101）宋邵武人，字安中。仁宗嘉祐二年进士。神宗时累迁御史中丞。哲宗即位，除翰林学士，以承蔡确、章惇风旨，排击正人，为言官论罪，出知越州，历徙五州三府。绍圣初，复召为御史中丞，上章言司马光变更新法为罪，极论吕大防、刘挚、梁焘垂帘时事，乞正典刑。拜尚书右丞。以论救邹浩，罢知亳州。徽宗立，复拜尚书右丞，寻罢。